વાતને સ્પષ્ટ કરતા ગીરના નાયબ વન સંરક્ષક ડો.સંદિપકુમાર કહે છેઃ "એ ઘટના ર૦૧૦ વર્ષના ૪ ઓગસ્ટની છે. ત્યારે ૧૧ ફૂટથી વધુ લાંબા અજગરે ચિત્તલનો શિકાર કર્યો હતો. આ પશુ ઘાસ ચરતું-ચરતું અજગરના શિકારની રેન્જમાં પહોંચી ગયું કે, અજગરે એક જ ઝપાટે ચિત્તલને ફસાવી દઈ તેના શરીર ફરતે મજબૂત ભરડો બનાવી લીધો અને શ્વાસ ઘૂંટાવાથી મૃત્યુ પામેલ ચિત્તલને આખો ગળી ગયો. થોડા કલાકો પછી આવી જ ઘટના ગીરના અન્ય વિસ્તારમાં બની હતી. જ્યાં અજગરનો શિકાર ચિત્તલ જ બન્યું હતું!"